CELEX: 62021TN0506
Language: fi
Date: 2021-08-16 00:00:00
Title: Asia T-506/21: Kanne 16.8.2021 – Saure v. komissio

11.10.2021   
            
            
               FI
            
            
               Euroopan unionin virallinen lehti
            
            
               C 412/25
            
         
      Kanne 16.8.2021 – Saure v. komissio
      (Asia T-506/21)
      (2021/C 412/27)
      Oikeudenkäyntikieli: saksa
      
         Asianosaiset
      
      
         Kantaja: Hans-Wilhelm Saure (Berliini, Saksa) (edustaja: asianajaja C. Partsch)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 9.6.2021 päivätyn komission päätöksen, jolla se epäsi kantajan pyynnön saada tutustua komission asiakirjoihin siten, että sille annetaan jäljennökset kaikista ohjauskomitean (Steering Committee) ja yhteisen neuvotteluryhmän (Joint Negotiations Team) pöytäkirjoista, yhteenvedoista, huomautuksista, muistioista, kokous- ja neuvottelupöytäkirjoista, päätöksistä, ehdotuksista, selostuksista, sähköposteista, kirjeenvaihdosta ja puhelutiedoista – erityisesti ennakkohankintasopimuksista (Advance Purchase Agreements) – ja lääkeyhtiöiden kanssa tehdyistä erityisistä sopimuksista, jotka koskevat covid-19 -rokotteiden toimittamista koronavirusepidemian torjumiseksi. Ennakkohankintasopimuksilla tarkoitetaan kaikkia sopimuksia, jotka koskevat covid-19 -rokotteiden ostoa, toimittamista, varmistamista, varaamista tai kehittämistä Euroopan unionin jäsenvaltioille
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1.
               
               
                  Ensimmäinen kanneperuste: kantajalla on oikeus tutustua riidanalaisiin Euroopan komission asiakirjoihin asetuksen (EY) N:o 1049/2001 (1) 2 artiklan 1 kohdan nojalla. Komission epäävällä päätöksellä rikotaan kyseistä säännöstä.
               
            
                  2.
               
               
                  Toinen kanneperuste: mikään epäämisperuste ei ole esteenä kantajan tutustumisoikeudelle. Erityisesti kantajan tutustumisoikeuteen ei voida soveltaa asetuksen N:o 1049/2001 4 artiklan 1 kohdan b alakohdassa säädettyä poikkeusta. Pyydettyjen tietojen luovuttaminen on tarpeen useista julkista etua koskevista syistä. Tästä syystä yksityiselämän ja yksilön koskemattomuuden suojan mahdollinen rajoittaminen on sallittua. Lisäksi suojattujen etujen vahingoittaminen pitäisi näyttää toteen konkreettisesti ja tosiasiallisesti. Vastaaja ei ole kuitenkaan täyttänyt todistustaakkaansa.
               
            
         (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL 2001, L 145, s. 43).